《寄洞霄宫羽士》
清代·宋大樽

忆探西溪梅，曾饮余杭酒。白鹿天半鸣，今复为谁有。

我归老母旁，此乐胜丹房。东园桃已熟，齿落犹能尝。

岂必王母遗，聊可佐壶觞。风吹白云来，时带溪花香。

庭前长瑶草，呼儿饭牛羊。

作者简介：（1746—1804）浙江仁和人，字左彝，一字茗香。乾隆三十九年举人。官国子监助教，以母老引疾归。有诗名。有《茗香诗论》、《学古集》、《牧牛村舍诗钞》。